**Acte necesare încheierii convenției conform Legii nr. 335/2013 privind efectuarea stagiului pentru absolvenții de învățământ superior**

  Angajatorul care încheie un contract de stagiu, în condiţiile Legii nr. 335/2013, beneficiază, la cerere, pe perioada derulării contractului de stagiu – 6 luni, de o sumă în cuantum de 2.250 lei/lună, acordată din bugetul asigurărilor de şomaj în limita fondurilor alocate cu această destinaţie.

***NOTĂ:*** Angajatorii nu pot primi dublă finanţare pentru aceeaşi persoană. (art. 28 alin. (2) din Legea nr. 335/2013)

În vederea încheierii convenţiei cu AJOFM Suceava, angajatorii depun următoarele documente:

1. Convenția – Anexa nr. 6 din HG nr. 473/2014 - 2 exemplare;
2. Actul de identitate al stagiarului, în copie certificată pentru conformitate cu originalul de către angajator;
3. Contractul individual de muncă, în copie certificată pentru conformitate cu originalul de către angajator;
4. Contractul de stagiu, care are anexat programul de activități al stagiarului, înregistrat la ITM în termen de 10 zile de la data încheierii contractului individual de munca, în copie certificată pentru conformitate cu originalul de către angajator;

  Angajatorii au obligaţia să comunice agenţiilor pentru ocuparea forţei de muncă judeţene, respectiv a municipiului Bucureşti, în a căror rază îşi au sediul, locurile de muncă vacante care pot fi ocupate de către absolvenţii de învăţământ superior. Comunicarea se face prin completarea de către angajator a formularului prevăzut în Anexa nr. 1 din HG nr. 174/2002, cu mențiunea că la rubrica „Observații” se adaugă și termenul „stagiu”. (art. 5 din HG nr. 473/2014)

Fac excepție de la efectuarea stagiului, în baza contractului de stagiu, absolvenţii de învăţământ superior:

  a) care dovedesc că anterior absolvirii au desfăşurat, potrivit legii, pe o perioadă de 6 luni, activitate profesională în acelaşi domeniu ocupaţional pentru care se efectuează stagiul;

  b) pentru care exercitarea profesiei este reglementată prin legi speciale.

(art. 3 alin. (1) din HG nr. 473/2014)

***IMPORTANT:*** pentru a beneficia de prevederile Legii 335/2013, convenția trebuie încheiată în cel mult 30 de zile lucrătoare de la data încadrării în muncă!

**Lunar:**

Acordarea sumei cuvenite lunar se efectuează în baza următoarelor documente care se depun de angajatori la AJOFM Suceava până la data de 25 inclusiv a lunii următoare lunii pentru care se solicită această sumă:

  a) un tabel nominal al cărui model este prevăzut în anexa nr. 7;

  b) fişa de evidenţă zilnică a salariaţilor stagiari şi statul de plată pentru luna respectivă, în copie certificată de angajator.

   Documentele se pot depune personal de angajator prin prezentare la sediul agenţiei, prin scrisoare recomandată cu confirmare de primire sau prin mijloace electronice de transmitere la distanţă, conform prevederilor legale, ca urmare a deţinerii unui certificat calificat, eliberat în condiţiile Legii nr. 455/2001 privind semnătura electronică, republicată.